《冬日送凉州刺史》
唐代·李洞

宠饯西门外，双旌出汉陵。未辞金殿日，已梦雪山灯。

地远终峰尽，天寒朔气凝。新年行已到，旧典听难胜。

吏扫盘雕影，人遮散马乘。移军驼驮角，下塞掾河冰。

猎近昆仑兽，吟招碛石僧。重输右藏实，方见左车能。

兵聚边风急，城宽夜月澄。连营烟火岭，望诏几回登。

作者简介：李洞，字才江，人，诸王孙也。慕贾岛为诗，铸其像，事之如神。时人但诮其僻涩，而不能贵其奇峭，唯吴融称之。昭宗时不第，游蜀卒。诗三卷。 晚唐诗人李洞有一百七十余首诗歌(残句六句)流传至今,其中涉及蜀中的诗篇约有三十首,占其创作总量的六分之一,足见蜀中经历在其诗歌创作中占有的重要地位。